संक्षेप करने के लिए दस्तावेज़: एक हिंदू संगठन ने तो जोश में आकर ट्रंप को देवी-देवताओं के क़रीब ला खड़ा किया है.

हिंदूज़ फ़ॉर ट्रंप (

Hindus For Trump) के नाम से अपना फ़ेसबुक पेज और ट्विटर हैंडल चला रहे इस गुट ने ट्रंप को ब्रह्मा या विष्णु की तरह दिखाने की कोशिश की है.

ट्रंप को योग की मुद्रा में कमल के फूल पर बैठा दिखाया है जिस पर “ओम” का निशान बना हुआ है.

 उनके फ़ेसबुक पन्ने पर ट्रंप से “नफ़रत करनेवालों” के लिए एक पैगाम भी है जिसमें कहा गया है, “ट्रंप अमरीका को फिर से महान बनाने का वादा कर रहे हैं. इसका मतलब है और नौकरियां, युद्ध की कम बातें, मज़बूत अर्थव्यवस्था, सुरक्षित सीमाएं और क़ानूनी रूप से यहां आए लोगों के लिए बेहतर ज़िंदगी. वो जीतने जा रहे हैं और आप इतिहास के ग़लत पक्ष के साथ खड़े हैं.”

समाप्त

अमरीका में हिंदुओं के अधिकारों के लिए काम करनेवाली संस्था हिंदू अमेरिकन फाउंडेशन का कहना है कि एक ग़ैर-सरकारी संस्था होने के नाते वो किसी उम्मीदवार का समर्थन नहीं करते.

लेकिन ट्रंप को एक हिंदू देवता की तरह दिखाए जाने के ख़िलाफ़ उनके पास कई शिकायतें आई हैं.

संस्था के एक प्रवक्ता जय कंसारा ने बीबीसी को बताया, “हमलोगों ने इस संगठन को उनके ट्विटर हैंडल पर अपनी चिंताओं से वाकिफ़ करवाया है लेकिन उनका कोई जवाब नहीं मिला है.”

 एक अंदाज़ा है कि अमरीका में हिंदुओं की आबादी बीस से पच्चीस लाख तक है.

न्यूजर्सी में रहनेवाले भारतीय मूल के कुछ अमरीकी भी ट्रंप के समर्थन में आए हैं लेकिन वो उसे एक हिंदू गुट नहीं बल्कि भारतीय मूल के अमरीकी गुट की तरह पेश कर रहे हैं.

“इंडियन अमेरिकंस फ़ॉर ट्रंप 2016” (Indian Americans For trump 2016) नामक इस गुट के एक सदस्य सुधीर पारिख का कहना है कि वो ट्रंप का समर्थन इसलिए कर रहे हैं क्योंकि उनमें रिपबलिकंस और डेमोक्रैट्स दोनों ही के साथ काम करने की क़ाबिलियत है.

सुधीर पारिख एक कामयाब डॉक्टर हैं और पारिख वर्ल्ड मीडिया, जो कई छोटे-छोटे अख़बार निकालता है, के मालिक भी हैं. वे कहते हैं, “अब ट्रंप को रोकना मुश्किल है. हमारे समुदाय में से ज़्यादातर लोग हिलेरी क्लिंटन का साथ दे रहे हैं और ऐसे में ज़रूरी है कि कोई दूसरे पक्ष के साथ भी खड़ा हो जिससे हमारे हितों की रक्षा हो सके और वाशिंगटन तक हमारी पहुंच बनी रहे.”

 भारतीय उपमहाद्वीप से यहां आकर बसे ज़्यादातर लोग डेमोक्रैट्स के साथ रहे हैं लेकिन अक्सर वो पार्टी से हटकर...\nसंक्षेप उसी भाषा में जिसमें दस्तावेज़ है:
अमरीकी चुनाव में रिपब्लिकन उम्मीदवारी की रेस में सबसे आगे चल रहे डॉनल्ड ट्रंप एक मुसलमान विरोधी और सिर्फ़ गोरे लोगों का प्रतिनिधित्व करने वाले उम्मीदवार की तरह नज़र आए हैं, लेकिन अब कुछ हिंदू, मुसलमान और सिख उनके समर्थन में आकर इस छवि को चुनौती देने की कोशिश कर रहे हैं.